The Pleasure Garden

The Pleasure Garden (La plezurĝardeno) estas brit-germana muta filmo de 1925 reĝisorita de Alfred Hitchcock en sia reĝisora debuto. Bazita sur romano de Oliver Sandys, la filmo temas pru du danckorusaninoj de la Teatro "Pleasure Garden" en Londono kaj iliaj komplikaj amrilatoj.eMoviePoster.com 

Produktado
Produktoro Michael Balcon permesis al Hitchcock reĝisori tiun filmon kiam Graham Cutts, estro de Gainsborough Pictures, malakceptis permesi Hitchcock labori por The Rat. 

La filmo estis filmita en Italio (Alassio, Ĝenovo kaj Lago Como) kaj Germanio. Multaj malfacilaĵoj okazis. Ekzemple kiam Gaetano Ventimiglia, la fotofilmisto, malsukcesis kaŝi la filmojn el la italaj doganistoj, la teamo devis pagi monpunojn kaj aĉeti novajn filmojn, kio serioze elĉerpis ilian buĝeton.

Por la nura fojo en la brita produktado de Hitchcock, ambaŭ ĉefaj aktoroj, nome Virginia Valli kaj Carmelita Geraghty, estis usonanoj. 

Geaktoraro kaj roluloj
 Virginia Valli kiel Patsy Brand
 Carmelita Geraghty kiel Jill Cheyne
 Miles Mander kiel Levet
 John Stuart kiel Hugh Fielding
 Ferdinand Martini kiel Mr. Sidey
 Florence Helminger kiel Mrs. Sidey
 Georg H. Schnell kiel Oscar Hamilton
 Karl Falkenberg kiel Princo Ivan
 Elizabeth Pappritz kiel indiĝena junulino (eksterliste)
 Louis Brody kiel Plantejestro (eksterliste)

 Referencoj 

Eksteraj ligiloj


 The Pleasure Garden en British Film Institute
 Alfred Hitchcock Collectors’ Guide: The Pleasure Garden en Brenton Film




Kategorio:Filmoj adaptitaj de libroj
Kategorio:Filmoj de Alfred Hitchcock
Kategorio:Britaj nigrablankaj filmoj
Kategorio:Britaj filmoj